আনুষঙ্গিক  চুড়িদারের সঙ্গে ফ্ল্যাট জুতা বেশ মানানসই।  বৈচিত্র্য আনতে পরতে পারেন নাগরাও। অল্প হিল, কালো জুতা পরা যায় যেকোনো রঙের পোশাকের সঙ্গেই। হালকা রঙের পোশাকে মানাবে অনুজ্জ্বল সোনালি, খয়েরি জুতা। অভ্যস্ত হলে ক্লাচ ব্যাগ নিতেই পারেন। তবে সদ্য তরুণীদের ব্যাগ ঝুলিয়ে চলার অভ্যাস থাকায় হাতলহীন ক্লাচ ব্যাগটিকে ভুলে ফেলে যেতে পারেন কোথাও। তাই তাঁরা পোশাকের সঙ্গে রং মিলিয়ে হাতে ঝোলান নকশাদার বাহারি বটুয়া ব্যাগ, জানান সাশা।  হাতভরা চুড়ি নয়, কব্জিতে পরুন ব্রেসলেট। কানের দুলটা ভারী হলে কামিজের সঙ্গে গলায় আর কিছু না পরাই ভালো। ভরাট গাল, গোল মুখের মেয়েরা  পরুন লম্বা ঝোলানো দুল। আর লম্বা মুখ, খাড়া নাকের অধিকারীরা পরুন ঝুমকা। রিং, বড় গোল দুল মানিয়ে যাবে চাপা গালের মেয়েদের। কামিজের গলাটা ছড়ানো হলে কানে-গলায় বেশ লাগবে পেনডেন্ট। পার্টিতে সোনা, অক্সিডাইজড বাদ; পরুন রুপা, ইমিটেশন, পাথর বসানো মাল্টিকালার, অ্যান্টিক, কপার কালারের গয়না। রং মিলিয়ে হাতে, পায়ের আঙ্গুলে গলিয়ে নিন মানানসই আংটি। খেয়াল রাখুন, পোশাক-জুতা-গয়নার নকশার রঙে সোনালি-রুপালির গরমিল না হয়।